《秋水》
明代·释今音

湛湛浮霜叶，悠悠泛石矶。鉴形虚欲尽，触物气先微。

鸿雁难留影，芙蓉易解衣。扁舟何处子，寒棹夜思归。

作者简介：今音(?—一六六一)，字梵音。番禺人。俗姓曾，原名起霖，字湛师。诸生。天然禅师从弟。明桂王永历九年（一六五五）于栖贤登具，十二年（一六五八）随天然老人还雷峰。十五年，游罗浮，坐化华首台上。著有《古镜遗稿》一卷。事见清宣统《番禺县续志》卷二七。